-ŠKOLSKI ODBOR –

Broj : 01-1-345-1/2020

Datum : 20.03.2020.godine

Na osnovu člana 17. stav 2. Zakona o javnim nabavkama Bosne i Hercegovine („Službeni glasnik BiH“, broj: 39/14, 90/14, 96/14, 97/14, 103/14 i 104/14), člana 94. Zakona o osnovnog odgoju i obrazovanju Kantona Sarajevo („Službene novine Kantona Sarajevo“ broj : 23/17 i 30/19), člana 86.Pravila JU OŠ „6. mart“ Hadžići, Školski odbor JU OŠ „6. mart“ Hadžići na XVI sjednici održanoj dana 20.03.2020.godine donosi slijedeću :

**O D L U K U**

**o usvajanju Plana nabavki za 2020. godinu**

**I**

JU Osnovna škola „6. mart“ Hadžići, kao Ugovorni organ iz člana 4. Zakona o javnim nabavkama, utvrđuje stvarne potrebe za nabavku roba i usluga u kalendarskoj 2020. godini.

U skladu sa Budžetom škole za 2020. godinu, koji predstavlja ujedno i Finansijski plan škole, a sa ciljem osiguranja svega što je potrebno za nadležnost rada Ugovornog organa, donosi se Plan nabavki za 2020 godinu, koji sadrži podatke o predmetu nabavke, procijenjenu vrijednost nabavke, planiranim sredstvima u budžetu, vrsti postupka, planiranom početku i završetku postupka, načinu ugovaranja (ugovor ili okvirni sporazum) i vremenu zaključenja istog.

II

Ugovorni organ zadržava pravo u slučaju obrazloženog zahtjeva zasnovanog na odredbama Zakona o javnim nabavkama da promijeni vrstu postupka i procijenjenu vrijednost nabavke na osnovu obrazloženja zasnovanog na ekonomskim i drugim pokazateljima, kao što su znatnije promjene cijena u odnosu na cijene u vrijeme procjene vrijednosti, smanjenje ili povećanje količina u skladu sa izmijenjenim okolnostima i slično.

III

Za sve nabavke predviđene Planom nabavki obavezno je donošenje odluke o pokretanju postupka nabavke u formi i sadržaju u skladu sa članom 18. Zakona o javnim nabavkima. Sredstva predviđena za neplanirane nabavke mogu se koristiti na osnovu pojedinačne odluke koja se zasniva na obrazloženom zahtjevu o nužnosti i utemeljenosti nabavke koja se nije mogla predvidjeti u vrijeme donošenja Plana nabavki, u slučaju ovakve situacije ugovorni organ zadržava pravo da naknadno izvrši dopunu Plana javnih nabavki.

IV

Plan nabavki se sastoji od tabelarnog i tekstualnog dijela i sastavni je dio ove odluke.

Tabelarni dio Plana nabavki podijeljen je u 2 (dva) segmenta : robe i usluge.

Plan nabavki će biti objavljen na web stranici Ugovornog organa (škole) : [www.os6mart.edu.ba](http://www.os6mart.edu.ba)

V

Odluka je konačna i stupa na snagu danom donošenja, a primjenjuje se od 01.01.2020.godine.

Predsjednik Školskog odbora:

Dino Borovina, dipl. pravnik